title: 2013/202/EU: A Tanács határozata ( 2012. július 23. ) az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodáshoz csatolt, az Európai Unió és a Jordán Hásimita Királyság közötti, a Jordán Hásimita Királyság uniós programokban való részvételét szabályozó általános elvekről szóló keretmegállapodásról szóló jegyzőkönyvnek az Unió nevében történő aláírásáról és ideiglenes alkalmazásáról

text:
               27.4.2013

               HU

               Az Európai Unió Hivatalos Lapja

               L 117/1

      A TANÁCS HATÁROZATA

   (2012. július 23.)
   az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodáshoz csatolt, az Európai Unió és a Jordán Hásimita Királyság közötti, a Jordán Hásimita Királyság uniós programokban való részvételét szabályozó általános elvekről szóló keretmegállapodásról szóló jegyzőkönyvnek az Unió nevében történő aláírásáról és ideiglenes alkalmazásáról
   (2013/202/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (5) bekezdésével és 218. cikke (8) bekezdésének első albekezdésével,
   tekintettel az Európai Bizottság javaslatára,
   mivel:

               (1)

               A Tanács 2007. június 18-án felhatalmazta a Bizottságot, hogy folytasson tárgyalásokat az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodáshoz (1) csatolt, az Európai Unió és a Jordán Hásimita Királyság közötti, a Jordán Hásimita Királyság uniós programokban való részvételét szabályozó általános elvekről szóló keretmegállapodásról szóló jegyzőkönyvről (a továbbiakban: a jegyzőkönyv).

               (2)

               A tárgyalások lezárultak.

               (3)

               A jegyzőkönyvet – feltételezve annak megkötését –az Unió nevében alá kell írni.

               (4)

               A jegyzőkönyvet a 10. cikkének megfelelően, a megkötésére vonatkozó eljárások lezárásáig ideiglenes jelleggel alkalmazni kell,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodáshoz csatolt, az Európai Unió és a Jordán Hásimita Királyság közötti, a Jordán Hásimita Királyság uniós programokban való részvételét szabályozó általános elvekről szóló keretmegállapodásról szóló jegyzőkönyv (a továbbiakban: a jegyzőkönyv) aláírására – feltételezve annak megkötését – a Tanács az Unió nevében felhatalmazást ad.
   A jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje az Unió nevében a jegyzőkönyv aláírására jogosult személy(eke)t.
   3. cikk
   A jegyzőkönyvet aláírásának időpontjától (2) kezdődően ideiglenes jelleggel alkalmazni kell, a megkötésére vonatkozó eljárások lezárásáig.
   4. cikk
   Ez a határozat az elfogadása napján lép hatályba.

      Kelt Brüsszelben, 2012. július 23-án.

            a Tanács részéről

            az elnök

         C. ASHTON

      (1)  HL L 129., 2002.5.15., 3. o.

      (2)  A Tanács Főtitkársága gondoskodik azon napnak az Európai Unió Hivatalos Lapjában való kihirdetéséről, amelytől kezdődően a megállapodást ideiglenesen alkalmazni kell.

         JEGYZŐKÖNYV

      az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodáshoz csatolt, az Európai Unió és a Jordán Hásimita Királyság közötti, a Jordán Hásimita Királyság uniós programokban való részvételét szabályozó általános elvekről szóló keretmegállapodásról
      AZ EURÓPAI UNIÓ, a továbbiakban: az Unió,
      egyrészről, valamint
      A JORDÁN HÁSIMITA KIRÁLYSÁG, a továbbiakban: Jordánia,
      másrészről,
      a továbbiakban: a Felek,
      MIVEL:

                  (1)

                  A Jordán Hásimita Királyság megkötötte az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodást (1) (a továbbiakban: a megállapodás), amely 2002. május 1-jén lépett hatályba.

                  (2)

                  Az Európai Tanács 2004. június 17–18-i brüsszeli ülésén üdvözölte a Bizottság európai szomszédságpolitikára vonatkozó javaslatát, és jóváhagyta a 2004. június 14-i tanácsi következtetéseket.

                  (3)

                  A Tanács további számos alkalommal ismételten támogatta e szakpolitikát.

                  (4)

                  A Tanács 2007. március 5-én támogatását fejezte ki a Bizottság 2006. december 4-i közleményében körvonalazott általános és globális megközelítéssel kapcsolatban, amely elősegíti az európai szomszédságpolitika partnerországai számára az érdemeik alapján való részvételt azokban a közösségi ügynökségekben és közösségi programokban, amelyek esetében a jogalapok ezt lehetővé teszik.

                  (5)

                  Jordánia kifejezte azon szándékát, hogy számos uniós programban részt vehessen.

                  (6)

                  Jordánia egyes programokban való részvételének egyedi feltételeit – különös tekintettel a pénzügyi hozzájárulásra, valamint jelentési és értékelési eljárásokra – az Európai Bizottság és Jordánia illetékes hatóságai közötti egyetértési megállapodásban kell meghatározni,

            A KÖVETKEZŐKBEN ÁLLAPODTAK MEG:
      1. cikk
      Jordánia részt vehet az Unió minden olyan jelenlegi és jövőbeni programjában, amely az e programokat elfogadó vonatkozó rendelkezések szerint nyitva áll a Jordán Hásimita Királyság számára.
      2. cikk
      Jordánia pénzügyileg hozzájárul az Európai Unió általános költségvetéséhez, azoknak a konkrét programoknak megfelelően, amelyekben részt vesz.
      3. cikk
      Jordánia képviselői megfigyelőként és a Jordániára vonatkozó pontok tekintetében részt vehetnek az azoknak a programoknak a nyomon követéséért felelős irányító bizottságokban, amelyekhez Jordánia pénzügyi hozzájárulást fizet.
      4. cikk
      A jordániai résztvevők által benyújtott projektekre és kezdeményezésekre a lehetőségek szerint az érintett programokra vonatkozó ugyanazon feltételek, szabályok és eljárások érvényesek, mint amelyeket a tagállamok esetében alkalmaznak.
      5. cikk
      Jordániának az egyes programokban történő részvételére vonatkozó egyedi feltételeket – különösen a fizetendő pénzügyi hozzájárulást, valamint a jelentési és értékelési eljárásokat – a Bizottság és Jordánia illetékes hatóságai közötti egyetértési megállapodásban kell meghatározni az érintett programok által meghatározott kritériumok alapján.
      Ha Jordánia az Unió külső támogatására pályázik valamely uniós program kapcsán az európai szomszédsági és partnerségi támogatási eszköz létrehozására vonatkozó általános rendelkezések meghatározásáról szóló, 2006. október 24-i 1638/2006/EK európai parlamenti és tanácsi rendelet (2) 3. cikke alapján vagy bármely hasonló, Jordánia számára az Unió külső támogatását biztosító, a jövőben esetlegesen elfogadandó rendelet alapján, az Unió külső támogatásának Jordánia általi felhasználását szabályozó feltételeket a különösen az 1638/2006/EK rendelet 20. cikkét tiszteletben tartó finanszírozási megállapodásban kell meghatározni.
      6. cikk
      Az 5. cikk szerint megkötött egyes egyetértési megállapodások az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelettel (3) összhangban előírják, hogy a pénzügyi vagy egyéb ellenőrzéseket, beleértve az adminisztratív vizsgálatokat az Európai Bizottság, az Európai Csalás Elleni Hivatal és a Számvevőszék által vagy ezek felügyelete alatt kell elvégezni.
      Az Európai Bizottság, az Európai Csalás Elleni Hivatal és a Számvevőszék számára az Unióban székhellyel rendelkező kedvezményezettek vagy ajánlattevők tekintetében fennálló hatásköreikkel azonos hatáskörök megadására felhatalmazó részletes rendelkezéseket kell hozni a pénzügyi ellenőrzésről és auditról, igazgatási intézkedésekről, szankciókról és visszafizettetésről.
      7. cikk
      E jegyzőkönyv arra az időtartamra alkalmazandó, amely alatt a megállapodás hatályban van.
      E jegyzőkönyvet a Felek saját eljárásainak megfelelően írják alá és hagyják jóvá.
      E jegyzőkönyvet bármelyik Fél felmondhatja a másik Szerződő Félhez intézett írásbeli értesítéssel. A jegyzőkönyv az ilyen értesítés napját követő hat hónap elteltével hatályát veszti.
      A jegyzőkönyv bármely Fél általi felmondását követő megszűnése semmilyen hatással nem jár az adott esetben az 5. és 6. cikkben meghatározott rendelkezések értelmében lefolytatandó ellenőrzésekre.
      8. cikk
      E jegyzőkönyv hatálybalépését követő legfeljebb három évvel és azt követően minden harmadik évben Jordánia uniós programokban való tényleges részvétele alapján mindkét Fél felülvizsgálhatja e megállapodás végrehajtását.
      9. cikk
      Ez a jegyzőkönyv egyrészről azon területeken alkalmazandó, amelyeken az Európai Unió működéséről szóló szerződés alkalmazandó, az említett szerződésben meghatározott feltételek szerint, másrészről pedig Jordánia területén.
      10. cikk
      Ez a jegyzőkönyv az azt a napot követő hónap első napján lép hatályba, amikor a felek diplomáciai csatornákon keresztül kölcsönösen értesítik egymást a hatálybalépéshez szükséges eljárásaik befejeződéséről.
      A jegyzőkönyv hatálybalépéséig a Felek megállapodnak abban, hogy e jegyzőkönyvet aláírásának napjától ideiglenesen alkalmazzák.
      11. cikk
      Ez a jegyzőkönyv a megállapodás elválaszthatatlan részét képezi.
      12. cikk
      Ez a megállapodás két-két eredeti példányban készült angol, bolgár, cseh, észt, dán, finn, francia, görög, holland, ír, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, valamint arab nyelven, amely szövegek mindegyike egyaránt hiteles.

         Съставено в Брюксел на деветнадесети декември две хиляди и дванадесета година.
         Hecho en Bruselas, el diecinueve de diciembre de dos mil doce.
         V Bruselu dne devatenáctého prosince dva tisíce dvanáct.
         Udfærdiget i Bruxelles den nittende december to tusind og tolv.
         Geschehen zu Brüssel am neunzehnten Dezember zweitausendzwölf.
         Kahe tuhande kaheteistkümnenda aasta detsembrikuu üheksateistkümnendal päeval Brüsselis.
         Έγινε στις Βρυξέλλες, στις δεκαεννέα Δεκεμβρίου δύο χιλιάδες δώδεκα.
         Done at Brussels on the nineteenth day of December in the year two thousand and twelve.
         Fait à Bruxelles, le dix-neuf décembre deux mille douze.
         Fatto a Bruxelles, addì diciannove dicembre duemiladodici.
         Briselē, divi tūkstoši divpadsmitā gada deviņpadsmitajā decembrī.
         Priimta du tūkstančiai dvyliktų metų gruodžio devynioliktą dieną Briuselyje.
         Kelt Brüsszelben, a kétezer-tizenkettedik év december havának tizenkilencedik napján.
         Magħmul fi Brussell, fid-dsatax-il jum ta’ Diċembru tas-sena elfejn u tnax.
         Gedaan te Brussel, de negentiende december tweeduizend twaalf.
         Sporządzono w Brukseli dnia dziewiętnastego grudnia roku dwa tysiące dwunastego.
         Feito em Bruxelas, em dezanove de dezembro de dois mil e doze.
         Întocmit la Bruxelles la nouăsprezece decembrie două mii doisprezece.
         V Bruseli devätnásteho decembra dvetisícdvanásť.
         V Bruslju, dne devetnajstega decembra leta dva tisoč dvanajst.
         Tehty Brysselissä yhdeksäntenätoista päivänä joulukuuta vuonna kaksituhattakaksitoista.
         Som skedde i Bryssel den nittonde december tjugohundratolv.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Хашемитското кралство Йордания
            Por el Reino Hachemita de Jordania
            Za Jordánské hášimovské království
            For Det Hashemitiske Kongerige Jordan
            Für das Haschemitische Königreich Jordanien
            Jordaania Hašimiidi Kuningriigi nimel
            Για το Χασεμιτικό Βασίλειο της Ιορδανίας
            For the Hashemite Kingdom of Jordan
            Pour le Royaume hachémite de Jordanie
            Per il Regno hascemita di Giordania
            Jordānijas Hāšimītu Karalistes vārdā –
            Jordanijos Hašimitų Karalystės vardu
            A Jordán Hásimita Királyság részéről
            Għar-Renju Ħaxemita tal-Ġordan
            Voor het Hasjemitisch Koninkrijk Jordanië
            W imieniu Jordańskiego Królestwa Haszymidzkiego
            Pelo Reino Hachemita da Jordânia
            Pentru Regatul Hașemit al Iordaniei
            Za Jordánske hášimovské kráľovstvo
            Za Hašemitsko kraljevino Jordanijo
            Jordanian hašemiittisen kuningaskunnan puolesta
            För Hashemitiska konungariket Jordanien

         (1)  HL L 129., 2002.5.15., 3. o.

         (2)  HL L 310., 2006.11.9., 1. o.

         (3)  HL L 248., 2002.9.16., 1. o.


title: A Tanács (KKBP) 2016/850 határozata (2016. május 27.) a Szíriával szembeni korlátozó intézkedésekről szóló 2013/255/KKBP határozat módosításáról

text:
               28.5.2016

               HU

               Az Európai Unió Hivatalos Lapja

               L 141/125

         A TANÁCS (KKBP) 2016/850 HATÁROZATA
   (2016. május 27.)
   a Szíriával szembeni korlátozó intézkedésekről szóló 2013/255/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. május 31-én elfogadta a 2013/255/KKBP határozatot (1).

               (2)

               A Tanács 2015. május 28-án elfogadta a (KKBP) 2015/837 határozatot (2), amellyel 2016. június 1-jéig meghosszabbította a 2013/255/KKBP határozatban előírt korlátozó intézkedések hatályát.

               (3)

               A 2013/255/KKBP határozat felülvizsgálata alapján a korlátozó intézkedések hatályát 2017. június 1-jéig meg kell hosszabbítani.

               (4)

               Kettő személyt törölni kell a korlátozó intézkedések hatálya alá tartozó természetes és jogi személyeknek, szervezeteknek vagy szerveknek a 2013/255/KKBP határozat I. mellékletében foglalt jegyzékéből.

               (5)

               A 2013/255/KKBP határozat I. mellékletében foglalt jegyzékben szereplő egyes személyekre vonatkozó adatokat naprakésszé kell tenni.

               (6)

               A 2013/255/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/255/KKBP határozat 34. cikke helyébe a következő szöveg lép:

      „34. cikk
      Ezt a határozatot 2017. június 1-jéig kell alkalmazni. A határozatot folyamatosan felül kell vizsgálni. A határozat megújítható, vagy adott esetben módosítható, amennyiben a Tanács úgy ítéli meg, hogy annak céljai nem valósultak meg.”.

   2. cikk
   A 2013/255/KKBP határozat I. melléklete az e határozat mellékletében foglaltak szerint módosul.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. május 27-én.

            a Tanács részéről

            az elnök

         A.G. KOENDERS

      (1)  A Tanács 2013/255/KKBP határozata (2013. május 31.) a Szíriával szembeni korlátozó intézkedésekről (HL L 147., 2013.6.1., 14. o.).

      (2)  A Tanács (KKBP) 2015/837 határozata (2015. május 28.) a Szíriával szembeni korlátozó intézkedésekről szóló 2013/255/KKBP határozat módosításáról (HL L 132., 2015.5.29., 82. o.).

      MELLÉKLET

                  I.

                  A 2013/255/KKBP határozat I. mellékletének A. szakaszában foglalt jegyzékből az alábbi személyekre vonatkozó bejegyzéseket törölni kell:

                              15. Mohamed Farahat (más néven: Muhammad Farahat)

                              17. Muhammad () Nasif () (más néven: Naseef, Nassif, Nasseef) Khayrbik ()

                  II.

                  A 2013/255/KKBP határozat I. mellékletében az alábbi személyekre vonatkozó bejegyzések helyébe a következő bejegyzések lépnek:

                              Név

                              Azonosító adatok

                              A jegyzékbe vétel okai

                              A jegyzékbe vétel időpontja

                              8.

                           Rami (
                                 ) Makhlouf (
                                 )

                              Születési idő: 1969.7.10.;
                              születési hely: Damaszkusz;
                              útlevél száma: 454224

                              Szíriában tevékenykedő vezető üzletember, akinek a távközlési, a pénzügyi szolgáltatási, a közlekedési és az ingatlankereskedelmi ágazatban vannak érdekeltségei; pénzügyi érdekeltsége van és/vagy felső vezetői és igazgatói beosztást tölt be a Syriatelnél – amely Szíria első számú mobiltelefon-szolgáltatója –, valamint az Al Mashreq, a Bena Properties és a Cham Holding befektetési alapoknál.
                              Üzleti érdekeltségein keresztül a szíriai rezsim finanszírozója és támogatója.
                              A Makhlouf család befolyásos tagja, és szoros kapcsolatban áll az Aszad családdal; Basar al-Aszad elnök unokatestvére.

                              2011.5.9.

                              18.

                           Mohammed (
                                 ) Hamcho (
                                 )

                              Születési idő: 1966.5.20.;
                              útlevél száma: 002954347

                              Szíriában tevékenykedő vezető üzletember, akinek a mérnöki iparban, az építőiparban, a médiaágazatban, a vendéglátóiparban és az egészségügyben vannak érdekeltségei. Pénzügyi érdekeltsége van és/vagy felső vezetői és igazgatói beosztást tölt be számos szíriai vállalatnál, nevezetesen a Hamsho international-nél, a Hamsho Communication-nél, az Mhg International-nél, a Jupiter for Investment and Tourism project-nél és a Syria Metal industries-nál.
                              A damaszkuszi kereskedelmi kamara főtitkáraként (erre a posztra 2014. decemberében nevezte ki az akkori gazdasági miniszter, Khodr Orfali), a Kína–Szíria Kétoldalú Kereskedelmi Tanácsok elnökeként (2014. márciusa óta), valamint a Szíriai Fém- és Acélipari Tanács elnökeként (2015. decembere óta) fontos szerepet tölt be a szíriai üzleti körökben.
                              Szoros üzleti kapcsolatban áll a szíriai rezsim kulcsfontosságú szereplőivel, többek között Maher al-Aszaddal.
                              Mohammed Hamcho üzleti érdekeltségein keresztül a szíriai rezsim haszonélvezője és támogatója, emellett kapcsolatban áll a rezsim más haszonélvezőivel és támogatóival.

                              2015.1.27.

                              22.

                           Ihab (
                                 ) (más néven: Ehab, Iehab) Makhlouf (
                                 )

                              Születési idő: 1973.1.21.;
                              születési hely: Damaszkusz;
                              útlevél száma: N002848852.

                              Szíriában tevékenykedő vezető üzletember. Ihab Makhlouf a Syriatel – amely Szíria első számú mobiltelefon-szolgáltatója – alelnöke és részvényese. Számos más szíriai vállalatban és szervezetben is vannak üzleti érdekeltségei, többek között a Ramak Construction Co-ban és a Syrian International Private University for Science and Technology-ban (Szíriai Nemzetközi Tudományos és Műszaki Magányegyetem, SIUST).
                              A Syriatel a koncessziós szerződése értelmében nyereségének jelentős részét átutalja a szíriai kormánynak, így Ihab Makhlouf mint a vállalat alelnöke szintén közvetlen támogatója a szíriai rezsimnek.
                              A Makhlouf család befolyásos tagja és szoros kapcsolatban áll az Aszad családdal; Basar al-Aszad elnök unokatestvére.

                              2011.5.23.

                              28.

                           Khalid (
                                 ) (más néven: Khaled) Qaddur (
                                 ) (más néven: Qadour, Qaddour, Kaddour)

                              Szíriában tevékenykedő vezető üzletember, akinek a távközlési, a kőolaj- és a műanyagiparban vannak érdekeltségei. Közeli üzleti kapcsolatban áll Maher al-Aszaddal.
                              Üzleti tevékenységén keresztül a szíriai rezsim haszonélvezője és támogatója.
                              Egyebek mellett üzleti tevékenysége révén kapcsolatban áll Maher al-Aszaddal.

                              2015.1.27.

                              29.

                           Ra'if (
                                 ) Al-Quwatly (
                                 ) (más néven: Ri'af Al-Quwatli a.k.a. Raeef Al-Kouatly)

                              Születési idő: 1967.2.3.;
                              születési hely: Damaszkusz; útlevél száma: N002848852.

                              Maher Al-Asszad üzlettársa és egyes üzleti érdekeltségeinek kezelője, a rezsim pénzügyi támogatója.

                              2011.6.23.

                              32

                           Mohammed (
                                 ) Makhlouf (
                                 ) (más néven: Abu Rami)

                              Születési idő: 1932.10.19.;
                              születési hely: Latakia, Szíria.

                              A Makhlouf család befolyásos tagja, Rami, Ihab és Iyad Makhlouf apja és üzlettársa. Szoros kapcsolatban áll az Aszad családdal, és Basar és Maher al-Aszad anyai nagybátyja. Abu Rami néven is ismert.
                              Szíriában üzleti tevékenységet kifejtő vezető üzletember, akinek a szíriai ipar számos ágazatában van érdekeltsége és/vagy a szíriai ipar számos ágazatában tevékenykedik. Jelentős befolyással és/vagy érdekeltséggel rendelkezik a General Organisation of Tobacco nevű vállalatban, valamint a kőolaj-, a földgáz- és a fegyveriparban, illetve a bankszektorban.
                              Részt vesz az Aszad-rezsim fegyverbeszerzéshez és banki szolgáltatásokhoz kapcsolódó üzleti ügyeiben. Tekintettel a szíriai rezsimmel ápolt kiterjedt üzleti és politikai kapcsolataira, a rezsim támogatója és haszonélvezője.

                              2011.8.1.

                              33.

                           Ayman (
                                 ) Jabir (
                                 ) (más néven: Aiman Jaber)

                              Születési hely: Latakia

                              Szíriában üzleti tevékenységet kifejtő vezető üzletember, akinek az acél-, a média-, a fogyasztásicikk- és a kőolajágazatban – többek között az ezen ágazatok által termelt cikkek kereskedelmében – vannak érdekeltségei. Számos szíriai vállalatban és szervezetben érdekelt pénzügyileg és/vagy tölt be felső vezetői pozíciót. Ilyenek a következők: Al Jazira (más néven: Al Jazeera; El Jazireh), Dunia TV, valamint a Sama Satellite Channel.
                              Az Al Jazira nevű cége révén elősegítette az Overseas Petroleum Trading vállalattól Szíriába irányuló olajimportot.
                              Ayman Jaber üzleti érdekeltségein keresztül a szíriai rezsim haszonélvezője és támogatója.
                              Közvetlen támogatást nyújt a rezsim Shabiha és/vagy Suqur as-Sahraa elnevezésű milíciáinak, és vezető szerepet játszik bennük.
                              Üzleti tevékenysége révén kapcsolatban áll Rami Makhlouffal, a rezsimhez kötődő milíciákban betöltött szerepe révén pedig Maher al-Aszaddal.

                              2015.1.27.

                              41.

                           Ali (
                                 ) Douba (
                                 )

                              Születési idő: 1933.;
                              Születési hely: Karfis, Szíria

                              Az 1980-as hama-i gyilkosságok felelőse. Basar al-Asszad különleges tanácsadójának hívták vissza Damaszkuszba.

                              2011.8.23.

                              48.

                           Samir (
                                 ) Hassan (
                                 )

                              Szíriában tevékenykedő vezető üzletember, a szíriai gazdaság több ágazatában vannak érdekeltségei és/vagy ezekben tevékenykedik. Érdekeltsége van és/vagy jelentős befolyással rendelkezik az Amir Group és a Cham Holding nevű konglomerátumokban, amelyek az ingatlankereskedelem, a turizmus és a közlekedés területén, valamint a pénzügyi szektorban fejtik ki tevékenységüket. Khodr Orfali gazdasági miniszter által történt kinevezését követően 2014 márciusa óta ő tölti be a Kétoldalú Üzleti Tanácsok Oroszországért felelős elnöki tisztségét.
                              Samir Hassan ezen felül készpénzadományokkal támogatja a rezsim háborús törekvéseit.
                              Kapcsolatban áll a rezsimet támogatókkal és annak haszonélvezőivel, így például a Tanács által jegyzékbe vett Rami Makhlouffal és Issam Anboubával, a szíriai rezsim haszonélvezőivel.

                              2014.9.27.

                              108.

                           Mohammad (
                                 ) (más néven: Mohamed, Muhammad, Mohammed) Al-Jleilati (
                                 )

                              Születési idő: 1945.;
                              születési hely: Damaszkusz

                              Volt pénzügyminiszter (posztját 2013. február 9-ig töltötte be). Mint korábbi miniszter, részben felelős a rezsim által a szíriai polgári lakosság ellen folytatott erőszakos elnyomásért.

                              2011.12.1.

                              111.

                           Joseph(
                                 ) Suwaid (
                                 )

                              Születési idő: 1958.;
                              születési hely: Damaszkusz

                              Volt államminiszter (legalább 2014. január 21-ig volt hivatalban). Mint korábbi miniszter, részben felelős a rezsim által a szíriai polgári lakosság ellen folytatott erőszakos elnyomásért.

                              2012.3.23.

                              112.

                           Hussein (
                                 ) (más néven: Hussain) Mahmoud (
                                 ) Farzat (
                                 ) (más néven: Hussein Mahmud Farzat)

                              Születési idő: 1957.;
                              születési hely: Hama

                              Volt államminiszter (legalább 2014-ig volt hivatalban). Mint korábbi miniszter, részben felelős a rezsim által a szíriai polgári lakosság ellen folytatott erőszakos elnyomásért.

                              2012.3.23.

                              114.

                           Emad (
                                 ) Abdul-Ghani (
                                 ) Sabouni (
                                 ) (más néven: Imad Abdul Ghani Al Sabuni)

                              Születési idő: 1964.;
                              születési hely: Damaszkusz

                              Volt távközlési és technológiai miniszter (legalább 2014 áprilisáig volt hivatalban). Mint korábbi miniszter, részben felelős a rezsim által a szíriai polgári lakosság ellen folytatott erőszakos elnyomásért.

                              2012.2.27.

                              117.

                           Adnan (
                                 ) Hassan (
                                 ) Mahmoud (
                                 )

                              Születési idő: 1966.;
                              születési hely: Tartous.

                              Korábbi tájékoztatási miniszter. Mint korábbi miniszter, részben felelős a rezsim által a szíriai polgári lakosság ellen folytatott erőszakos elnyomásért.

                              2011.9.23.

                              192

                              Hashim Anwar al-Aqqad (más néven: Hashem Aqqad, Hashem Akkad, Hashim Akkad)

                              Születési idő: 1961.;
                              születési hely: Mohagirine, Szíria

                              Szíriában tevékenykedő vezető üzletember, a szíriai gazdaság több ágazatában vannak érdekeltségei és/vagy ezekben tevékenykedik. Érdekeltsége van és/vagy jelentős befolyással rendelkezik az Anwar Akkad Sons Group (AASG) nevű vállalatcsoportban és az ahhoz tartozó United Oil nevű vállalatban. Az AASG konglomerátumnak a következő ágazatokban vannak érdekeltségei: kőolaj-, földgáz- és vegyipar, biztosítás, ipari gépek, ingatlankereskedelem, turizmus, kiállítások, szerződések, valamint orvosi felszerelések.
                              Hashim Anwar al-Aqqad a szíriai parlamentnek is tagja volt egészen 2012-ig.
                              Al-Aqqad nem érhette volna el sikereit a rezsim támogatása nélkül. Tekintettel a szíriai rezsimmel ápolt kiterjedt üzleti és politikai kapcsolataira, a rezsim támogatója és haszonélvezője.

                              2014.7.23.

                              201.

                              Wael Abdulkarim
                              (más néven: Wael Al Karim)

                              Al Karim for Trade and Industry, PO Box 111, 5797 Damascus, Syria

                              A szíriai kőolaj-, vegy- és feldolgozóiparban tevékenykedő vezető üzletember. Nevezetesen az Abdulkarim Group (más néven: Al Karim Group/Alkarim for Trade and Industry/Al Karim Trading and Industry/Al Karim for Trade and Industry) nevű szervezetet képviseli. Az Abdulkarim Group kenőanyagok, zsírok és ipari vegyi anyagok vezető gyártója Szíriában.

                              2015.3.7.

                              203.

                              George Haswani
                              (más néven: Heswani; Hasawani; Al Hasawani)

                              Cím: Damascus Province, Yabroud, Al Jalaa St, Syria

                              Szíriában tevékenykedő vezető üzletember, a mérnöki, építőipari, valamint a kőolaj- és földgázágazatban vannak érdekeltségei és/vagy ezekben tevékenykedik. Érdekeltsége van és/vagy jelentős befolyással rendelkezik számos szíriai vállalatban és szervezetben, nevezetesen egy vezető mérnöki és építőipari vállalkozásban, a HESCO Engineering and Construction Company-ban.
                              George Haswani szoros kapcsolatban áll a szíriai rezsimmel. Mint a szíriai rezsim számára az ISIL-től történő olajszállítási ügyletekben közvetítői szerepet betöltő személy, támogatja a rezsimet és haszonélvezője annak. A rezsim haszonélvezője azáltal is, hogy alvállalkozói szerződést kötött a Stroytransgaz nevű, kiemelkedő jelentőségű orosz olajvállalattal.

                              2015.3.7.


title: 2011/532/EU: A tagállamok kormányai képviselőinek határozata ( 2011. szeptember 8. ) a Bíróság egy bírájának kinevezéséről

text:
               10.9.2011

               HU

               Az Európai Unió Hivatalos Lapja

               L 234/42

         A TAGÁLLAMOK KORMÁNYAI KÉPVISELŐINEK HATÁROZATA
   (2011. szeptember 8.)
   a Bíróság egy bírájának kinevezéséről
   (2011/532/EU)
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 253. és 255. cikkére,
   mivel:

               (1)

               Az Európai Unió Bíróságának alapokmányáról szóló jegyzőkönyv 5. és 7. cikke alapján, és Pernilla LINDH lemondását követően Pernilla LINDH hivatali idejének fennmaradó részére, azaz 2012. október 6-ig a Bírósághoz egy bírát kell kinevezni.

               (2)

               A megüresedett hely betöltésére javasolt személy Carl Gustav FERNLUND.

               (3)

               Az Európai Unió működéséről szóló szerződés 255. cikke által létrehozott bizottság véleményt nyilvánított Carl Gustav FERNLUND-nak a bírói feladatok Bíróságnál történő ellátására való alkalmasságáról,

         ELFOGADTÁK EZT A HATÁROZATOT:
   1. cikk
   Carl Gustav FERNLUND-ot a 2011. október 6-tól2012. október 6-ig terjedő időszakra a Bíróság bírájává nevezik ki.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2011. szeptember 8-án.

            az elnök

         J. TOMBIŃSKI


title: 2007/795/EK: A Bizottság határozata ( 2007. december 4. ) az élelmiszer-biztonság, az állategészségügy és állatjóllét, valamint az állattenyésztési technika területét érintő tanulmányokhoz, hatásvizsgálatokhoz és értékelésekhez a Közösség részéről nyújtott 2007. évi pénzügyi hozzájárulásról

text:
               7.12.2007

               HU

               Az Európai Unió Hivatalos Lapja

               L 322/34

      A BIZOTTSÁG HATÁROZATA

   (2007. december 4.)
   az élelmiszer-biztonság, az állategészségügy és állatjóllét, valamint az állattenyésztési technika területét érintő tanulmányokhoz, hatásvizsgálatokhoz és értékelésekhez a Közösség részéről nyújtott 2007. évi pénzügyi hozzájárulásról
   (2007/795/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 20. cikkére,
   mivel:

               (1)

               A 90/424/EGK határozat értelmében a Közösség végezhet olyan műszaki és tudományos tevékenységeket, melyek szükségesek a Közösség állat-egészségügyi jogalkotásához és az állat-egészségügyi oktatás vagy képzés fejlesztéséhez, illetve segítheti a tagállamokat vagy a nemzetközi szervezeteket ilyen tevékenységekben.

               (2)

               Az élelmiszer-biztonság, az állategészségügy és állatjóllét, valamint az állattenyésztési technika területén a tanulmányok, a hatásvizsgálatok és a kiadási programok szisztematikus és időben történő értékelése elengedhetetlen ezen tevékenységekhez és ezek támogatják az állatok védelmére és az állatjóllétre vonatkozó, 2006 és 2010 közötti közösségi cselekvési tervben meghatározott intézkedéseket is.

               (3)

               Minden feladatra egy értékelési keretszerződés – amelyre az ajánlatkérési eljárás 2004-ben indult – keretében kötött egyedi szerződés vonatkozik. Ezeket az egyedi szerződéseket a Bizottság és a kiválasztott szerződő fél köti meg a keretszerződésben meghatározottak alapján.

               (4)

               Az élelmiszer-biztonság, az állategészségügy és állatjóllét, valamint az állattenyésztési technika területén a tanulmányok, a hatásvizsgálatok és az értékelések a közösségi állat-egészségügyi jogalkotás továbbfejlesztésének és az állat-egészségügyi oktatás vagy képzés fejlesztésének a részét képezik, továbbá támogatják az állatok védelmére és az állatjóllétre vonatkozó, 2006 és 2010 közötti közösségi cselekvési tervben meghatározott intézkedéseket is.

               (5)

               Indokolt ezért, hogy a Közösség a 2007. évben finanszírozást nyújtson az élelmiszer-biztonság, az állategészségügy és állatjóllét, valamint az állattenyésztési technika területét érintő tanulmányokhoz, hatásvizsgálatokhoz és értékelésekhez. Meg kell határozni az ezen intézkedésekhez rendelhető összeg felső határát.

               (6)

               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         A KÖVETKEZŐKÉPPEN HATÁROZOTT:
   Egyetlen cikk
   A mellékletben ismertetett intézkedések jóváhagyása megtörtént és azokat az Európai Közösségek 2007. évi költségvetésének 17 04 02 01 költségvetési tételéből kell finanszírozni legfeljebb 700 000 EUR erejéig.

      Kelt Brüsszelben, 2007. december 4-én.

            a Bizottság részéről

         Markos KYPRIANOU

            a Bizottság tagja

      (1)  HL L 224., 1990.8.18., 19. o. A legutóbb az 1791/2006/EK rendelettel (HL L 363., 2006.12.20., 1. o.) módosított határozat.

      MELLÉKLET
      Terület: élelmiszer-biztonság, állategészségügy és állatjóllét, valamint állattenyésztési technika.
      Jogalap: az állat-egészségügyi kiadásokról szóló, 1990. június 26-i 90/424/EGK tanácsi határozat.
      Szakpolitikai célkitűzések: Az állatok védelmére és az állatjóllétre vonatkozó, 2006 és 2010 közötti közösségi cselekvési terv (1) kijelölt több cselekvési területet is; kiemelten a már meglévő állatvédelmi és állatjólléti minimumszabványok fejlesztését és szabványosított állatjólléti mutatók bevezetését. Az állatok szállítását illetően szakértők jelezték, hogy szükség van megfelelő új szabályokra az utaztatási időket és a rakodási sűrűséget illetően. Kyprianou biztos ezért többször kijelentette, mint például a Mezőgazdasági Tanács 2007. októberi ülésén is, hogy a Bizottság tanulmányozza a kérdést azzal a céllal, hogy 2009-ben javasolja az 1/2005/EK tanácsi rendelet (2) felülvizsgálatát.
      Az állatjólléttel kapcsolatos címkézés tekintetében a cselekvési terv szerint a Bizottságnak be kell nyújtania egy jelentést a csirkehús és csirkehústermékek kötelező, az állatjólléti szabványok betartásán alapuló címkézési rendszerének lehetőségeiről, és egy jelentést a Tanácsnak és a Parlamentnek arról, hogyan lehetne további mérhető mutatókat alkalmazni a közösségi állatjólléti jogalkotásban. A Tanács 2007 májusában (3) felkérte továbbá a Bizottságot, hogy nyújtson be egy jelentést a Tanácsnak az állatjólléttel kapcsolatos címkézésről, hogy a kérdést részletesen meg lehessen vitatni. Ezek indokolják, hogy egy átfogóbb tanulmány készüljön az állatjólléttel kapcsolatos címkézés hatásáról, valamint egy állatjólléti referenciaközpontról, amely európai koordináló szervezetként működhetne az állatjólléttel kapcsolatos különféle kezdeményezések (állatjólléti mutatók szabványosítása/tanúsítása, ellenőrző rendszerek, már meglévő tanúsított címkékkel kapcsolatos adatbázisok) terén.
      Feladatok: A bizottsági javaslatok megtervezését és elkészítését segítő különböző típusú tanulmányok és más szolgáltatások.
      Az állatok védelmére és az állatjóllétre vonatkozó, 2006 és 2010 közötti közösségi cselekvési terv végrehajtását támogató tanulmányok és más szolgáltatások 2007-re vannak ütemezve, különösen azok, melyek az állatok szállításával és levágásával kapcsolatos hatástanulmányok elkészítéséhez és a Tanács által kért, állatjólléttel kapcsolatos címkézésről szóló jelentés elkészítéséhez szükségesek.
      Előirányzatok 2007-re: 17 04 02 01 – egyéb intézkedések az állategészségügy, az állatjóllét és a közegészségügy területén: 700 000 EUR.
      A tervezett egyedi intézkedések száma: Valószínűleg négy.
      Valamennyi intézkedés a közös közbeszerzési szabályok hatálya alá tartozik és végrehajtásuk egy keretszerződés keretében kötött egyedi szerződésekkel történik. Az egyedi szerződéseket 2007 utolsó negyedében írják alá.

         (1)  A Bizottság közleménye az Európai Parlamentnek és a Tanácsnak az állatjólétért és az állatok védelméért 2006 és 2010 között folytatott közösségi cselekvési tervről (COM(2006) 13 végleges).

         (2)  HL L 3., 2005.1.5., 1. o.

         (3)  „Állatjólét – az állatjólét javítása címkézés révén?” című konferencia – A Tanács következtetései, http://www.consilium.europa.eu/ueDocs/cms_Data/docs/pressData/en/agricult/94008.pdf


title: A Tanács 2004/75/KKBP határozata (2003. december 11.) az Európai Unió és Macedónia Volt Jugoszláv Köztársaság között létrejött, az Európai Unió Macedónia Volt Jugoszláv Köztársaságban működő rendőri missziójának (EUPOL Proxima) jogállásáról és tevékenységéről szóló megállapodás megkötéséről

text:
6                    HU                              Az Európai Unió Hivatalos Lapja                                         18/3. kötet
32004D0075
2004.1.23.                                      AZ EURÓPAI UNIÓ HIVATALOS LAPJA                                                 L 16/65
                                             A TANÁCS 2004/75/KKBP HATÁROZATA
                                                          (2003. december 11.)
             az Európai Unió és Macedónia Volt Jugoszláv Köztársaság között létrejött, az Európai Unió Macedónia
             Volt Jugoszláv Köztársaságban működő rendőri missziójának (EUPOL „Proxima”) jogállásáról és
                                          tevékenységéről szóló megállapodás megkötéséről
AZ EURÓPAI UNIÓ TANÁCSA,                                               A KÖVETKEZŐKÉPPEN HATÁROZOTT:
tekintettel az Európai Unióról szóló szerződésre és különösen                                         1. cikk
annak 24. cikkére,
                                                                       Az Európai Unió és Macedónia Volt Jugoszláv Köztársaság között
                                                                       létrejött, az Európai Unió Macedónia Volt Jugoszláv
tekintettel az elnökség ajánlatára,                                    Köztársaságban működő rendőri missziójának (EUPOL
                                                                       „Proxima”) jogállásáról és tevékenységéről szóló megállapodást az
mivel:                                                                 Európai Unió nevében a Tanács jóváhagyja.
                                                                       A megállapodás szövegét e határozat melléklete tartalmazza.
(1)    A Tanács 2003. szeptember 29-én elfogadta az Európai
       Uniónak a Macedónia Volt Jugoszláv Köztársaságban
                                                                                2. cikk
       működő rendőri missziójáról (EUPOL „Proxima”) szóló
       2003/681/KKBP együttes fellépést (1).                           A Tanács elnöke felhatalmazást kap, hogy kijelölje a
                                                                       megállapodásnak az Európai Uniót jogilag kötelező aláírására
(2)    Az említett együttes fellépés 13. cikke előírja, hogy az        jogosult személyt.
       EUPOL állományának jogállását Macedónia Volt Jugoszláv
       Köztársaságban – beleértve adott esetben az EUPOL Pro-                                         3. cikk
       xima megfelelő lebonyolításához szükséges kiváltságokat,
       mentességeket és más biztosítékokat – az Európai Unióról        Ezt a határozatot az Európai Unió Hivatalos Lapjában ki kell
       szóló szerződés 24. cikkében megállapított eljárásnak meg-      hirdetni.
       felelően kell meghatározni.
                                                                                4. cikk
(3)    A 2003. november 24-i tanácsi határozat értelmében –
       amely az elnökséget segítő főtitkárt/főképviselőt annak         Ez a határozat az elfogadása napján lép hatályba.
       nevében tárgyalások folytatására hatalmazza fel – az elnök-
       séget segítő főtitkár/főképviselő megállapodott Macedónia
       Volt Jugoszláv Köztársasággal az Európai Unió Macedónia         Kelt Brüsszelben, 2003. december 11-én.
       Volt Jugoszláv Köztársaságban működő rendőri missziójá-
       nak (EUPOL „Proxima”) jogállásáról és tevékenységéről.                                             a Tanács részéről
                                                                                az elnök
(4)    A megállapodást jóvá kell hagyni,                                                                    F. FRATTINI
(1) HL L 249., 2003.10.1., 66. o.


title: 2008/422/EK: A Tanács határozata ( 2008. június 5. ) az 1985. június 14-i Schengeni Megállapodás végrehajtásáról szóló egyezmény ( az 1990. évi Schengeni Egyezmény ) által létrehozott Végrehajtó Bizottság által elfogadott SIRENE-kézikönyv 4. melléklete minősítésének feloldásáról

text:
               7.6.2008

               HU

               Az Európai Unió Hivatalos Lapja

               L 149/78

      A TANÁCS HATÁROZATA

   (2008. június 5.)
   az 1985. június 14-i Schengeni Megállapodás végrehajtásáról szóló egyezmény („az 1990. évi Schengeni Egyezmény”) által létrehozott Végrehajtó Bizottság által elfogadott SIRENE-kézikönyv 4. melléklete minősítésének feloldásáról
   (2008/422/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 207. cikke (3) bekezdésére,
   mivel:

               (1)

               Az 1985. június 14-i Schengeni Megállapodás végrehajtásáról szóló egyezmény alapján létrehozott Végrehajtó Bizottság által elfogadott SIRENE-kézikönyv egyes részei titkosításának megszüntetéséről szóló, 2002. október 14-i 2003/19/EK határozatával (1) a Tanács feloldotta a SIRENE-kézikönyv egyes részeinek minősítését, és a SIRENE-kézikönyv 2.3. szakaszát, valamint 1., 2., 3., 4., 5. és 6. mellékletét „Restreint UE” szintre minősítette vissza.

               (2)

               A SIRENE-kézikönyv legfrissebb, a 2006/757/EK bizottsági határozatban (2) és a SIRENE-kézikönyv módosításáról szóló, 2006. szeptember 22-i 2006/758/EK bizottsági határozatban (3) foglalt változata nem tartalmaz a 2003/19/EK határozat elfogadása időpontjában a kézikönyv részét képező 2.3. szakasszal egyenértékű rendelkezést.

               (3)

               Az 1985. június 14-i Schengeni Megállapodás végrehajtásáról szóló egyezmény alapján létrehozott Végrehajtó Bizottság által elfogadott SIRENE-kézikönyv részei minősítési szintjének feloldásáról szóló, 2007. június 25-i 2007/473/EK határozatával (4) a Tanács feloldotta a SIRENE-kézikönyv 2. és 5. mellékletének minősítését.

               (4)

               A Tanács most helyénvalónak véli a SIRENE-kézikönyv 4. melléklete minősítésének feloldását.

               (5)

               A SIRENE-kézikönyv 1., 3. és 6. mellékletének továbbra is „Restreint UE” minősítésűnek kell maradnia,

         A KÖVETKEZŐKÉPPEN HATÁROZOTT:
   1. cikk
   A SIRENE-kézikönyv 4. mellékletének minősítését fel kell oldani.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2008. június 5-én.

            a Tanács részéről

            az elnök

         D. MATE

      (1)  HL L 8., 2003.1.14., 34. o.

      (2)  HL L 317., 2006.11.16., 1. o.

      (3)  HL L 317., 2006.11.16., 41. o.

      (4)  HL L 179., 2007.7.7., 52. o.


title: A Tanács 2011/427/KKBP határozata ( 2011. július 18. ) az Európai Unió afganisztáni különleges képviselője megbízatásának meghosszabbításáról

text:
               19.7.2011

               HU

               Az Európai Unió Hivatalos Lapja

               L 188/34

         A TANÁCS 2011/427/KKBP HATÁROZATA
   (2011. július 18.)
   az Európai Unió afganisztáni különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. március 22-én elfogadta a 2010/168/KKBP határozatot (1), amely Vygaudas UŠACKAS-t nevezte ki az Európai Unió afganisztáni különleges képviselőjévé (a továbbiakban: EUKK).

               (2)

               Az EUKK megbízatását 2012. június 30-ig meg kell hosszabbítani.

               (3)

               Az EUKK a megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének a Szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   Vygaudas UŠACKAS-nak mint az Európai Unió afganisztáni különleges képviselőjének (EUKK) a megbízatását a Tanács 2012. június 30-ig meghosszabbítja. Az EUKK megbízatása korábban is megszüntethető, amennyiben a Tanács az Unió külügyi és biztonságpolitikai főképviselőjének (a továbbiakban: főképviselő) javaslata alapján így határoz.
   2. cikk
   Politikai célkitűzések
   Az EUKK az Európai Uniót képviseli Afganisztánban, és a tagállamok afganisztáni képviselőivel szorosan együttműködve előmozdítja az uniós politikai célkitűzéseket. Konkrétabban, az EUKK:

               a)

               hozzájárul az EU–Afganisztán együttes nyilatkozat végrehajtásához, valamint irányítja az Afganisztánnal és Pakisztánnal kapcsolatos uniós cselekvési terv Afganisztánt érintő részeinek végrehajtását, és e tekintetben együttműködik a tagállamok afganisztáni képviselőivel;

               b)

               támogatja az Unió–Afganisztán politikai párbeszédet;

               c)

               támogatja az Egyesült Nemzetek (ENSZ) Afganisztánban játszott kulcsfontosságú szerepét, különös hangsúlyt fordítva a nemzetközi segítségnyújtás erőteljesebb koordinációjában való közreműködésre, ezáltal elősegítve a londoni és kabuli konferencián elfogadott nyilatkozatnak, valamint a vonatkozó ENSZ-határozatoknak a végrehajtását.

         3. cikk
   Megbízatás
   Megbízatásának teljesítése érdekében az EUKK, az európai uniós tagállamok afganisztáni képviselőivel szorosan együttműködve:

               a)

               elősegíti az afganisztáni politikai folyamatokra és fejleményekre vonatkozó uniós álláspont érvényesülését;

               b)

               szoros kapcsolatot tart fenn az érintett afgán intézményekkel és támogatja fejlesztésüket, különös tekintettel a kormányra, a parlamentre és a helyi hatóságokra. Kapcsolatot kell tartania egyéb afgán politikai csoportokkal és más érintett afganisztáni szereplőkkel is;

               c)

               szoros kapcsolatot tart fenn az Afganisztánban érdekelt nemzetközi és regionális szereplőkkel, nevezetesen az ENSZ főtitkárának különmegbízottjával, az Észak-atlanti Szerződés Szervezete polgári főképviselőjével és más kulcsfontosságú partnerekkel és szervezetekkel;

               d)

               tanácsot ad az EU–Afganisztán együttes nyilatkozat, az Afganisztánnal és Pakisztánnal kapcsolatos uniós cselekvési terv Afganisztánt érintő részei, valamint a londoni, a kabuli és a közelgő bonni konferencián elfogadott nyilatkozatok célkitűzéseinek megvalósítása terén elért eredményekre vonatkozóan, különösen a következő területeken:

                           —

                           polgári kapacitásépítés, különösen az országosnál alacsonyabb szinten,

                           —

                           jó kormányzás és a jogállamiság létezéséhez szükséges intézmények létrehozása, különös tekintettel a független igazságszolgáltatási rendszerre,

                           —

                           választási reformok,

                           —

                           a biztonsági ágazat reformja, ideértve a bírósági intézmények, a nemzeti hadsereg és a rendőri erők megerősítését,

                           —

                           a növekedés előmozdítása, nevezetesen a mezőgazdaságon és a vidékfejlesztésen keresztül,

                           —

                           Afganisztán nemzetközi emberi jogi kötelezettségeinek tiszteletben tartása, beleértve a kisebbségekhez tartozó személyek jogainak, valamint a nők és gyermekek jogainak a tiszteletben tartását,

                           —

                           a demokratikus alapelvek és a jogállamiság tiszteletben tartása,

                           —

                           a nőknek a közigazgatásban és a civil társadalomban való részvételének az előmozdítása,

                           —

                           Afganisztán nemzetközi kötelezettségeinek a tiszteletben tartása, ideértve a terrorizmus, a tiltott kábítószer-kereskedelem és az emberkereskedelem, valamint a tömegpusztító fegyverek és az azokkal kapcsolatos eszközök elterjedése elleni nemzetközi erőfeszítések terén való együttműködést is,

                           —

                           a humanitárius segítségnyújtás, valamint a menekültek és a lakóhelyüket elhagyni kényszerült személyek szabályos visszatérésének az elősegítése, és

                           —

                           az afganisztáni uniós jelenlét és tevékenységek hatékonyságának fokozása, valamint az uniós cselekvési tervről szóló, a Tanács által kért, rendszeres félévenkénti végrehajtási jelentések elkészítésében való részvétel;

               e)

               aktívan részt vesz a helyi koordinációs fórumokon, mint például a közös koordináló és felügyelő testület munkájában, a részt nem vevő tagállamokat pedig teljes körűen tájékoztatja az ezeken a szinteken hozott döntésekről;

               f)

               tanácsot ad Afganisztánnal kapcsolatosan az Unió nemzetközi konferenciákon való részvételére és álláspontjára vonatkozóan, valamint hozzájárul a regionális együttműködés előmozdításához;

               g)

               hozzájárul az uniós emberi jogi politika és az uniós emberi jogi iránymutatások végrehajtásához, különös tekintettel a konfliktus sújtotta területeken élő nők és gyermekek helyzetére, elsősorban az ezzel kapcsolatos fejlemények megfigyelése és kezelése révén.

         4. cikk
   A megbízatás végrehajtása
   (1)   Az EUKK felel megbízatásának a főképviselő felügyelete melletti végrehajtásáért.
   (2)   A Politikai és Biztonsági Bizottság (a továbbiakban: PBB) kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az Európai Külügyi Szolgálattal (EKSZ).
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2011. szeptember 1-jétől a 2012. június 30-ig terjedő időszakra 3 560 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.
   6. cikk
   A csoport létrehozása és összetétele
   (1)   Megbízatása és a rendelkezésre bocsátott megfelelő pénzügyi eszközök keretein belül az EUKK felel csoportjának létrehozásáért. A csoportnak rendelkeznie kell a megbízatás által megkívánt, a meghatározott politikai kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az Unió intézményei és az EKSZ javaslatot tehetnek olyan személyzet kirendelésére, akik az EUKK-t munkájában segítik. A kirendelt személyzet javadalmazását az érintett tagállam, az Unió érintett intézménye, illetve az EKSZ fedezi. A tagállamok által az Unió intézményeihez vagy az EKSZ-hez kirendelt szakértőket is ki lehet helyezni az EUKK-hoz. A szerződéses nemzetközi alkalmazottaknak valamely tagállam állampolgárának kell lenniük.
   (3)   A kirendelt személyzet minden tagja a küldő állam vagy uniós intézmény, illetve az EKSZ közigazgatási fennhatósága alatt marad, és az EUKK megbízatásának érdekében jár el és végzi feladatát.
   7. cikk
   Az EUKK és személyzete részére biztosított kiváltságok és mentességek
   Az EUKK küldetésének és az alkalmazottak feladatának elvégzéséhez és a zökkenőmentes működéshez szükséges kiváltságokról, mentességekről és egyéb garanciákról a fogadó féllel/felekkel kell megfelelően megállapodni. Ehhez a tagállamok és a Bizottság minden szükséges támogatást megad.
   8. cikk
   Az EU minősített információinak biztonsága
   Az EUKK és csoportjának tagjai tiszteletben tartják az EU-minősített adatok védelmét szolgáló biztonsági szabályokról szóló, 2011. március 31-i 2011/292/EU tanácsi határozatban (2) megállapított biztonsági elveket és minimumszabályokat.
   9. cikk
   Az információkhoz való hozzáférés és logisztikai támogatás
   (1)   A tagállamok, a Bizottság és a Tanács Főtitkársága biztosítja, hogy az EUKK minden lényeges információhoz hozzáférjen.
   (2)   Az uniós küldöttségek és/vagy adott esetben a tagállamok logisztikai segítséget nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – megbízatásával és a hatásköre által érintett földrajzi terület biztonsági helyzetével összhangban, a közvetlenül az irányítása alá tartozó állomány biztonsága érdekében meghoz valamennyi indokolt és megvalósítható intézkedést, elsősorban az alábbiak révén:

               a)

               az adott misszióra vonatkozó biztonsági terv létrehozása, amely tartalmazza a misszióra vonatkozó fizikai, szervezeti és eljárási biztonsági intézkedéseket, szabályozza az állomány biztonságos mozgását a misszió területére és a misszió területén belül, továbbá kiterjed a biztonsági események kezelésére és a misszió vészhelyzeti intézkedési és evakuálási tervére;

               b)

               annak biztosítása, hogy az Unión kívül telepített teljes állomány a misszió területén fennálló körülmények által megkövetelt, nagy kockázat elleni biztosítással rendelkezzen;

               c)

               annak biztosítása, hogy az Unión kívül telepítendő csoportjának valamennyi tagja – a helyi szerződéses személyzetet is beleértve – megfelelő, a misszió területére vonatkozóan meghatározott kockázati minősítéshez igazodó biztonsági képzésben részesüljön a misszió területére való megérkezést megelőzően vagy a misszió területére való megérkezéskor;

               d)

               annak biztosítása, hogy a rendszeres biztonsági értékeléseket követően elfogadott ajánlások mindegyikét végrehajtsák, és félidős, valamint a megbízatás teljesítéséről szóló jelentések keretében írásos jelentés benyújtása a főképviselő, a Tanács és a Bizottság részére az ajánlások végrehajtásáról és egyéb biztonsági kérdésekről.

         11. cikk
   Jelentéstétel
   Az EUKK rendszeresen jelentést tesz a főképviselőnek és a PBB-nek szóban és írásban. Az EUKK szükség szerint a tanácsi munkacsoportoknak is jelentést tesz. A rendszeres írásbeli jelentéseket a COREU-hálózaton keresztül terjesztik. Az EUKK-nak a főképviselő vagy a PBB ajánlására jelentést kell tennie a Külügyek Tanácsának.
   12. cikk
   Koordináció
   (1)   Az EUKK előmozdítja az Unión belüli átfogó politikai koordinációt. Elősegíti annak biztosítását, hogy valamennyi helyszíni uniós eszközt koherens módon alkalmazzák az Unió politikai céljainak megvalósítása érdekében. Az EUKK tevékenységét összehangolja a Bizottság, valamint az Európai Unió közép-ázsiai különleges képviselője és az Unió pakisztáni képviselete által végzett tevékenységgel. Az EUKK rendszeresen tájékoztatja a tagállamok külképviseleteit és az Unió küldöttségeit.
   (2)   A helyszínen az EUKK szoros kapcsolatot tart fenn az Unió küldöttségeinek vezetőivel és a tagállamok külképviseleteinek vezetőivel. Ezek minden tőlük telhetőt megtesznek annak érdekében, hogy az EUKK-nak megbízatása végrehajtásában segítséget nyújtsanak. Az EUKK helyi politikai iránymutatást nyújt az Európai Unió afganisztáni rendfenntartó missziója (EUPOL AFGHANISTAN) vezetőjének. Az EUKK és a polgári műveleti parancsnok egymással szükség esetén konzultációt folytat. Az EUKK egyéb, a helyszínen lévő nemzetközi és regionális szereplőkkel is kapcsolatot tart.
   13. cikk
   Felülvizsgálat
   E határozat végrehajtását, valamint az Uniónak az érintett régióban történő egyéb hozzájárulásaival való koherenciáját rendszeresen felül kell vizsgálni. Az EUKK 2012. január végén az elért eredményekről szóló jelentést, a megbízatás végén pedig a megbízatás teljesítéséről szóló átfogó jelentést nyújt be a főképviselőnek, a Tanácsnak és a Bizottságnak.
   14. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2011. július 18-án.

            a Tanács részéről

            az elnök

         C. ASHTON

      (1)  HL L 75., 2010.3.23., 22. o.

      (2)  HL L 141., 2011.5.27., 17. o.


title: 2008/509/EK: Az Európai Parlament határozata (2007. április 24.) az Európai Alapítvány az Élet- és Munkakörülmények Javításáért 2005. pénzügyi évre szóló általános költségvetésének végrehajtására vonatkozó mentesítésről

text:
               15.7.2008

               HU

               Az Európai Unió Hivatalos Lapja

               L 187/85

         AZ EURÓPAI PARLAMENT HATÁROZATA
   (2007. április 24.)
   az Európai Alapítvány az Élet- és Munkakörülmények Javításáért 2005. pénzügyi évre szóló általános költségvetésének végrehajtására vonatkozó mentesítésről
   (2008/509/EK)
   AZ EURÓPAI PARLAMENT,
   tekintettel az Európai Alapítvány az Élet- és Munkakörülmények Javításáért 2005. pénzügyi évre szóló általános költségvetésére (1),
   tekintettel a Számvevőszék éves jelentésére az Európai Alapítvány az Élet- és Munkakörülmények Javításáért 2005. pénzügyi évének végleges elszámolásáról, valamint az Alapítvány válaszaira (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére,
   tekintettel az 1605/2002/EK, Euratom rendelet (5) 185. cikkében szereplő intézmények általános költségvetésére alkalmazandó költségvetési rendeletről szóló, 2002. november 19-i 2343/2002/EK, Euratom bizottsági rendeletre és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A6-0098/2007),

               1.

               mentesítést ad az Európai Alapítvány az Élet- és Munkakörülmények Javításáért 2005. pénzügyi évére szóló általános költségvetésének végrehajtására vonatkozóan;

               2.

               észrevételeit az alábbi állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Alapítvány az Élet- és Munkakörülmények Javításáért igazgatójának, Tanácsnak, a Bizottságnak, a Számvevőszéknek és gondoskodjon az Európai Közösségek Hivatalos Lapjában való közzétételről (L sorozat).

            az elnök

         Hans-Gert PÖTTERING

            a főtitkár

         Harald ROMER

      (1)  HL C 266., 2006.10.31., 37. o.

      (2)  HL C 312., 2006.12.19., 80. o.

      (3)  HL L 248, 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 139., 1975.5.30., 1. o. A legutóbb az 1111/2005/EK rendelettel (HL L 184., 2005.7.15., 1. o.) módosított rendelet.

      (5)  HL L 357., 2002.12.31., 72. o.

    ---documentbreak---

               15.7.2008

               HU

               Az Európai Unió Hivatalos Lapja

               L 187/86

         AZ EURÓPAI PARLAMENT ÁLLÁSFOGLALÁSA
   (2007. április 24.)
   az Európai Alapítvány az Élet- és Munkakörülmények Javításáért 2005. pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Alapítvány az Élet- és Munkakörülmények Javításáért 2005. pénzügyi évre szóló általános költségvetésére (1),
   tekintettel a Számvevőszék éves jelentésére az Európai Alapítvány az Élet- és Munkakörülmények Javításáért 2005. pénzügyi évének végleges elszámolásáról, valamint az Alapítvány válaszaira (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére,
   tekintettel az 1605/2002/EK, Euratom rendelet 185. cikkében szereplő intézmények általános költségvetésére alkalmazandó költségvetési rendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A6-0098/2007),

               A.

               mivel a Számvevőszék kijelentette, hogy kellő mértékben megbizonyosodott a 2005. december 31-én zárt pénzügyi év éves beszámolójának megbízhatóságáról, valamint arról, hogy az alapjául szolgáló ügyletek egészében véve jogszerűek és szabályszerűek;

               B.

               mivel 2006. április 27-én a Parlament megadta a mentesítést az Alapítvány 2004-es pénzügyi évre szóló költségvetésének végrehajtására vonatkozóan az igazgatónak (6), és a mentesítési határozatot kísérő állásfoglalásban a Parlament többek között

                           —

                           tudomásul vette a Számvevőszék megállapítását, amely szerint a 2005-re átvitt előirányzatok 37 %-a 2004 decemberében vállalt kötelezettségekhez, ezek többsége pedig 2005-ben elkészítendő tanulmányokra vonatkozó szerződésekhez kapcsolódik,

                           —

                           emlékeztette az Alapítványt a költségvetés évenkéntiségének elvére, és sürgeti, hogy tartsa tiszteletben ezt az elvet a költségvetési hatóság által megállapított költségvetések pontos és átlátható végrehajtásának lehetővé tétele érdekében,

         Általános észrevételek az egyedi mentesítést igénylő EU-ügynökségek többségével kapcsolatban

               1.

               úgy véli, hogy a közösségi ügynökségek folyamatosan növekvő száma, valamint számos ügynökség tevékenysége nem illeszkedik egy átfogó politikai keretbe, és hogy egyes ügynökségek feladatköre nem mindig tükrözi az Unió valós igényeit, sem pedig a polgárok elvárásait, valamint megállapítja, hogy nem mindig rendelkeznek jó hírnévvel és sajtónyilvánossággal;

               2.

               felkéri ezért a Bizottságot, hogy határozzon meg átfogó orientációs keretet az új közösségi ügynökségek létrehozására vonatkozóan, és minden új ügynökség létrehozása előtt nyújtson be költség-haszon tanulmányt, az ügynökségek, illetve az egyéb európai szervezetek közötti párhuzamos tevékenységek elkerülése érdekében;

               3.

               felhívja a Számvevőszéket, hogy a Parlament határozatát megelőzően nyilvánítson véleményt a költség-haszon elemzésről;

               4.

               felhívja a Bizottságot, hogy ötévente készítsen tanulmányt az egyes ügynökségek által létrehozott hozzáadott értékről; felhívja az összes érintett intézményt, hogy amennyiben valamelyik ügynökség hozzáadott értékéről negatív értékelés születik, tegyék meg a szükséges lépéseket az ügynökség megbízatásának újraformálására vagy bezárására;

               5.

               figyelembe véve a szabályozó ügynökségek folyamatosan növekvő számát, sajnálatát fejezi ki amiatt, hogy az ezen intézmények irányításáról szóló intézményközi megállapodástervezetre vonatkozó tárgyalások még nem fejeződtek be, és felkéri a Bizottság illetékes szolgálatait, hogy a Számvevőszékkel együttműködve tegyenek meg minden intézkedést egy ilyen megállapodás gyors létrehozására;

               6.

               megállapítja, hogy a Bizottság költségvetési felelőssége az ügynökségek és a Bizottság közötti kapcsolat szorosabbá tételét teszi szükségessé; felhívja a Bizottságot és a Tanácsot, hogy tegyen meg minden szükséges lépést, hogy a Bizottság számára 2007. december 31-ig biztosítsanak blokkoló kisebbséget a szabályozó ügynökségek felügyelő testületeiben és új ügynökségek létrehozásakor ezt előzetesen vegyék figyelembe;

               7.

               felhívja a Számvevőszéket, hogy éves jelentésébe foglaljon bele egy újabb fejezetet a Bizottság elszámolása alatt mentesítésben részesülő ügynökségek számára annak érdekében, hogy sokkal tisztább képet lehessen kapni az EU-források ügynökségek által történő felhasználásáról;

               8.

               emlékeztet arra az elvre, amelynek értelmében a Parlament általi mentesítés valamennyi közösségi ügynökségre vonatkozik – függetlenül attól, hogy részesülnek-e támogatásban vagy nem –, még abban az esetben is, ha alapszabályzatuk alapján egy másik mentesítő hatóság is közreműködik;

               9.

               felhívja a Számvevőszéket, hogy minden ügynökség esetében ellenőrizze teljesítményüket, és készítsen erről jelentést a Parlament illetékes bizottsága számára, beleértve a Költségvetési Ellenőrző Bizottságot is;

               10.

               megjegyzi, hogy az ügynökségek száma egyre nő, és hogy összhangban a Bizottság ügynökségek működésére vonatkozó politikai felelősségével, mely felelősség jelentősen túlmegy egyfajta egyszerű logisztikai támogatásnál, egyre nagyobb szükség van arra, hogy a Bizottság ügynökségek felállításával és ellenőrzésével megbízott főigazgatóságai közös megközelítést dolgozzanak ki az ügynökségekkel kapcsolatban; úgy véli, hogy az ügynökségekkel kapcsolatos valamennyi ügyre vonatkozó közös bizottsági megközelítés kialakítása felé pragmatikus lépés lenne egy olyan struktúra kidolgozása, amely hasonló ahhoz, amelyet az ügynökségek hoztak létre az illetékes főigazgatóságok közötti koordináció érdekében;

               11.

               felszólítja a Bizottságot, hogy növelje az ügynökségeknek nyújtott adminisztratív és technikai támogatást tekintettel a Közösség egyre összetettebb adminisztratív szabályaira és technikai problémáira;

               12.

               megállapítja, hogy egyik ügynökségnek sincs felügyeleti szerve, és felkéri a Bizottság szolgálatait, hogy tegyék meg a szükséges intézkedéseket egy ilyen mechanizmus lehető leggyorsabban történő létrehozására;

               13.

               üdvözli az uniós ügynökségek közötti koordináció jelentős javulását, amelynek köszönhetően az ügynökségek kezelni tudják az ismétlődő problémákat, és hatékonyabban tudnak együttműködni a Bizottsággal és a Parlamenttel;

               14.

               úgy véli, hogy a több ügynökség által létrehozandó közös támogató szolgálat, amelynek célja a pénzügyi gazdálkodás informatikai rendszerének a Bizottság rendszerével történő összehangolása, olyan intézkedés, amelyet folytatni és bővíteni kell;

               15.

               felszólítja az ügynökségeket az adott terület szereplőivel való fokozottabb együttműködésre és tevékenységük összehasonlítására (benchmarking); kéri a Bizottságot az általa szükségesnek ítélt olyan eszközök elfogadására, amelyek segítik az ügynökségeket abban, hogy javítsák hírnevüket és növeljék tevékenységeik láthatóságát;

               16.

               felszólítja a Bizottságot, hogy tegyen javaslatot az ügynökségek által készítendő éves jelentések formátumának összehangolására és fejlesszen ki teljesítménymutatókat, amelyek segítségével az ügynökségek hatékonysága összehasonlíthatóvá válik;

               17.

               felszólítja az ügynökségeket, hogy minden év elején határozzanak meg mutatókat, amelyek alapján teljesítményük mérhető;

               18.

               felszólítja az ügynökségeket, hogy a reális tervezés és a kitűzött célok elérése érdekében fokozottabban alkalmazzák a SMART célokat;

               19.

               egyetért abban a Számvevőszékkel, hogy a Bizottság felelősséggel tartozik az ügynökségek (pénzügyi) gazdálkodásáért is; sürgeti ezért a Bizottságot, hogy ellenőrizze, illetve ahol szükséges irányítsa és segítse a különböző ügynökségek vezetőségét, különösen a pályázati eljárások megfelelő alkalmazása, a felvételi eljárások átláthatósága, a hatékony és eredményes pénzgazdálkodás (alulköltés és túlköltekezés) vonatkozásában és legfőképpen az integrált belső ellenőrzési keretre vonatkozó szabályok megfelelő alkalmazásában;

               20.

               úgy véli, hogy az ügynökségek munkaprogramjainak operatív és mérhető módon kell ismertetniük tevékenységüket, és az ügynökségeknek kellő figyelmet kell fordítaniuk a Bizottság belső ellenőrzési szabványaira;

         Egyedi észrevételek

               21.

               felszólítja az Alapítványt, hogy az adminisztrációs kiadási (II. cím) és a működési tételek (III. cím) tekintetében fordítson nagyobb figyelmet a maradványrátára, amely mindkét tétel esetében magas, 37 %, illetve 44 % volt;

               22.

               felhívja a Bizottságot és az Alapítványt, hogy folytassák a nem-törölt előirányzatok helyzetének tisztázását;

               23.

               felhívja az Alapítványt, hogy nyújtson be munkaprogramot, amely operatív és mérhető módon ismerteti tevékenységét;

               24.

               úgy véli, hogy az Alapítvány fontos információforrás minden EU-intézmény, a politikai döntéshozatal és a széles körű nyilvánosság számára;

               25.

               aggodalmát fejezi ki, amiért 2005-ben nem talált olyan átfogó dokumentumot, amely az Alapítvány tevékenységének pénzügyi és működési kockázatait elemezné, sem pedig az elszámolást végző tisztviselőnek megküldött pénzügyi információk pontosságának és teljességének biztosítása érdekében az engedélyező tisztviselők által végzett eljárások érvényesítésére vonatkozó dokumentumot;

               26.

               ösztönzi az Alapítványt, hogy folytassa kommunikációs módszerei javítása érdekében tett erőfeszítéseit annak érdekében, hogy a nyilvánosság bővebb tájékoztatást kaphasson tanulmányai eredményeiről, és ily módon gazdagítani lehessen a fontos kérdésekről, például a vállalatok szerkezetátalakítási intézkedéseinek hatásairól és okairól folytatott nyilvános vitát.

      (1)  HL C 266., 2006.10.31., 37. o.

      (2)  HL C 312., 2006.12.19., 80. o.

      (3)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 139., 1975.5.30., 1. o. A legutóbb az 1111/2005/EK rendelettel (HL L 184., 2005.7.15., 1. o.) módosított rendelet.

      (5)  HL L 357., 2002.12.31., 72. o.

      (6)  HL L 340., 2006.12.6., 69. o.